kardosdrur/scandi-wiki huggingface dataset:
Nina Dobrev

Nina Dobrev (født Nikolina Constantinova Dobreva 9. januar 1989) er en bulgarsk-canadisk skuespillerinde, musiker og model. Hun blev født i Sofia, Bulgarien, men hun flyttede med sin familie til Canada, da hun var 2 år gammel.
Hun har gået til Aesthetisk Gymnastik, og var bl.a. til mesterskabet World-Wide, med sit hold Kalev Rhythmic Expressions som fandt sted i København i 2005.

Hun har tidligere dannet par med Ian Sommerhalder der spiller Boone i Lost og som også er en af hovedpersonerne i Vampire Diaries. Hun er også kendt for sin rolle som Elena Gilbert i tv-serien The Vampire Diaries.

Hun har spillet rollen som Mia Jones, en enlig teenage-mor i Degrassi: The Next Generation, siden seriens sjette sæson, hun spiller Marlo I flatliners.

Hun har blandt andet spillet med i Chloe, og lægger stemmer til figuren "Cupid" i Merry Madascar.

Filmografi 
 2006 – Playing House
 2006 – Away from Her
 2007 – How She Move
 2007 – The Poet
 2007 – Too Young to Marry
 2007 – Fugitive Pieces
 2007 – My Daughter's Secret
 2008 – Never Cry Werewolf
 2008 – The American Mall
 2008 – Mookie's Law
 2008 – The Border
 2008 – Repo! The Genetic Opera 
 2009 – Chloe
 2009 – You Got That Light
 2009 – Eleventh Hour
 2006–2009 – Degrassi: The Next Generation
 2009 – Degrassi Goes Hollywood
 2009-2015 – The Vampire Diaries 1-2-3-4-5-6
 2014 - Lets Be Cops

Referencer

Eksterne henvisninger 

 , Officielt website
 

Skuespillere fra Canada
Personer fra Sofia
Morgan

Morgan er en gammel, veletableret hesterace opkaldt efter Justin Morgan fra Vermont. Han ejede den første hingst, Figure, der udmærkede sig ved at være god både som ridehest og køre- og trækhest. I dag er morganheste trav-, køre- og showheste. I det 19. århundrede var Morgan grundlaget for andre amerikanske racer, heriblandt standardbred, saddlebred og tennessee walking horse.

Oprindelse: Massachusetts, USA
 Farver: Hovedsageligt brun, men også mørkebrun, sort og fuks.
 højde: 142 – 152
 Fysik: Let konkav profil, kraftig hals, dyb brystkasse, bred ryg, Muskeløst bagparti, kraftig hale, der bæres højt, kraftige korrekte ben.
 Karakteristiske træk: Alsidig og hårdfør, elegant
 Temperament: Godmodig, hårdtarbejdene og dynamisk.
 Brug: ride-, køre- og travhest.
 Forfædre: Welsh cob, Fuldblod, Indfødte racer.

Eksterne kilder og henvisninger 
 Beskrivelse på heste-nettet.dk

Hesteracer
Kabuto Yakushi

Kabuto Yakushi er en fiktiv ninja fra manga- og anime-serien Naruto.
Som en dreng, blev Kabuto fundet på slagmarken blandt de døde, efter slaget ved Kikyo Pass, af en over-officer fra Konoha's Medicinske enhed. Officeren bragte Kabuto med sig tilbage til Konoha, opdragede ham som sin søn, og lærte ham helbredende jutsu'er.

Senere bliver Kabuto Orochimaru's højre hånd og hjælper ham i hele serien.

Gennem sin tilknytning til Konoha, var Kabuto også i stand til at erhverve sig informationer om personerne i byen gennem den eftertragtede Chūnin eksamen til Orochimaru's brug. Derudover har Kabuto, med den medicinske ekspertise, været i stand til at udføre menneskelige eksperimenter for Orochimaru, mens det samtidig øgede hans egen viden om den menneskelige krop.

Figurer fra Naruto
Nørreportcentret

Nørreportcentret er et indkøbscenter i flere etager i den nordlige ende af gågaden i Holstebro. Det er imidlertid kun stueetagen, der rummer butikker. De øvrige etager er kontorer med bl.a. advokater, tandlæge og øjenlæge.

Centret indeholder butikker som:
 Bog & Idé
 GameStop
 H&M
 Intersport
 Matas
 Rema 1000
 Sadolin Farveland
 Tiger
 Tøjeksperten
 Vero Moda

Bygninger, konstruktioner og anlæg i Holstebro
Indkøbscentre i Danmark
Etableret i 1978
Sam Hanna

Sam Hanna er en fiktiv person i tv-serien NCIS Los Angeles, portrætteret af den amerikanske skuespiller LL Cool J

Sam Hanna er en tidligere Navy SEAL, der arbejder som en Senior NCIS specialagent. Han er hård og gode venner med G. Callen, og er meget nysgerrig omkring Callen fortid. 
Han lever efter Navy SEAL æreskodeks. Han taler og læser arabisk, og bruger dette til at hjælpe holdet med oversættelser og samtaler i forbindelse med behandlingen af arabisk efterforskningsmateriale. Han har en stærk følelse af ære, og går så vidt som til at bringe en sudanesiske forældreløs til USA, efter at have dræbt hans far. Han har en ”svaghed” for unge drenge fra farlige nabolag, muligvis fordi det er i den slags omgivelser, han selv er vokset op. Han kan til tider blive følelsesmæssigt involveret i hans sager, som det ses i forbindelse med hans tætte forbindelser til blandt andet den sudanske forældreløse, en ung dreng, der overværede drabet på sin bror i en drive-by shooting, og bortførelsen af kollega og holdkammerat Dominic Vail.

Eksterne henvisninger 
 

Fiktive personer fra NCIS
Henrietta Lange

Henrietta Lange, kaldet Hetty, er en fiktiv person i tv-serien NCIS Los Angeles, portrætteret af den amerikanske skuespiller Linda Hunt 

Hetty er Operations Manager hos NCIS i Los Angeles. Hun blev introduceret i "Identity", den første episode af NCIS Los Angeles. På trods af sin lille statur, finde de andre agenter hendes skræmmende, ikke mindst af alt på grund af hendes farverige fortid, hun har haft mange møder, kontaktpersoner, og forholdet til tidligere agenter (der henvises til i episoden ”Missing”) og Hollywood personligheder.

EKsterne henvisninger 
 

Fiktive personer fra NCIS
Anne-Marie Berglund

Anne-Marie Berglund (født 31. januar 1952 i Esbo, død 6. marts 2020 i Stockholm), var en svensk forfatter, som har skrevet lyrik, prosa og radiodramatik. I sit forfatterskab udfordrer hun fordomme og skildrer, hvad det indebærer at være pige og kvinde. I 2002 modtog hun Doblougprisen.

Berglund indledte sin karriere som pornoskuespiller og -producent i 1975–1976.

Film 
 Veckända i Stockholm (Weekend in Stockholm), 1976
 I løvens tegn, 1975

Noter

Eksterne henvisninger 
 

Pornoskuespillere
Svensksprogede forfattere fra Sverige
Personer fra Helsinki
Fruits Basket

Fruits basket er en japansk manga-serie af Natsuki Takaya, også lavet til anime

Serien handler om Tohru Honda som møder Sohma familien som har en hemmelighed, nemlig at dele af families bliver forvandlet til de 12 dyr i den kinesisk zodiac (de kinesiske stjernetegn). Forvandlingen sker hvis en fra det modsatte køn krammer dem eller de bliver specielt svage. Tohru Honda kommer til at bo sammen med Yuki Sohma, Kyo Sohma og Shigure Sohma. Med hendes utrolig positive sind gør hun stor indtryk på dem og ændre både deres og hendes egen liv. Igennem hele serien møder Tohru Honda alle medlemmerne i Sohma familien og kommer dybere ind og opdagere mere og mere om deres hemmeligheder.

Fruits Basket mangaen består af 23 bøger og 136 kapitler og udkom fra januar 1999 til marts 2007.
Fruits Basket animen består af 26 afsnit. Første afsnit havde premiere 5. juli 2001

Mangaserier
Animeserier
Det Tapte Liv

Det Tapte Liv er en ep af det norske unblack metal-band Antestor, udgivet i 2004. På ep'en medvirker Hellhammer fra black metal-bandet Mayhem.

Omslaget til albummet er tegnet af Kristian Wåhlin, og forestiller Borgund stavkirke.

Trackliste 
 "Rites of Death" – 3:46
 "Grief" – 03:32
 "Last Season" – 03:45
 "Med Hevede Sverd" – 04:50
 "Det Tapte Liv" – 02:46

Referencer

Eksterne henvisninger 
 

Antestor-album
Album fra 2004
Roger Field

Roger C. Field (31. juli 1945 i London) er en industridesigner og opfinder med over 100 patenter.

Field voksede op i London, Canterbury og Schweiz. Han gik på kostskolerne The King's School, Canterbury og Aiglon College i Villars-sur-Ollon. 1965 rejste han til Californien og lÊste industriedesign med et diplom fra California College of the Arts. I 1972 kom han til Tyskland.

Field er ogsÂ kendt som gituarist og har blandt andet spillet med Chet Atkins, som han har vÊret venner med, og med Merle Travis.

Hans mest kendte opfindelse er Foldaxen, en elektrisk guitar, der kan foldes sammen, som han lod bygge til Chet Atkins. Denne kan ses i Atkins bog Me and My Guitars. Den 30. september 1987 tog Field en af sine FoldaxeDes-guitarer med i et Concordefly og spillede sangen Mr. Sandman som en reklamejoke „gennem lydmuren“. Med denne guitar vandt Field en vigtig designpris (Designer's Choice Award) i USA. OgsÂ Raymond Loewy ¯nskede ham skriftligt tillykke hertil.

Field har fotograferet mange prominente personer med Foldaxe guitaren, bl.a., Keith Richards, Sir Mick Jagger, Sir Paul McCartney, Hank Marvin, David Copperfield, og Eric Clapton. Der skal takkes Roger Field for, at Hank Marvin og Bruce Welch enes efter et mere end 10 Âr varende skÊnderi og igangsatte en afskedsturne med deres gamle band The Shadows gennem Storbritannien (2004) og Europa (2005).
 
Marcel Dadi komponerede sin sang Roger Chesterfield til Roger Field (CD Guitar Legend Volume 1).

Field er i verdensmedierne kendt som Arnold Schwarzeneggers ven og engelsklærer i München 1968.

Opfindere fra Storbritannien
Guitarister fra Storbritannien
Litra SE

Litra SE, litreret SE-SF-SG-SH er et togsæt, som anvendes af DSB som et 4. generations S-togssæt på det Københavnske S-banenet. I modsætning til det andet 4. generations S-togssæt, Litra SA, består togsættet kun af fire vogne.
Togsættene er leveret af Alstom LHB og Siemens AG Erlangen.

Historie 
Som afløsere for S-togssættene fra anden og tredje generation, besluttede DSB i 1992 at bestille otte nye S-togssæt, med option på yderligere 112 sæt, hos Alstom LHB og Siemens AG Erlangen. Dette mundede ud i Litra SA, og efter flere vellykkede prøvekørsler, besluttede DSB at udnytte optionen på yderligere 112 togsæt. Ud af de 112 togsæt var det planen at 15 af dem skulle leveres som en tosystemsudgave til kørsel på den planlagte S-togsstrækning til Roskilde.
Da denne strækning ikke blev en realitet, og i forbindelsen med den forlængede ringbane, besluttedes det at disse 15 8-vognstogsæt i stedet skulle leveres som 30 4-vogns halvtog, litra SE.
En ulykke i 2002 bevirkede imidlertid, at et 8-vognstogsæt måtte udrangeres, og nu er opklodset i Århus. Som erstatning anskaffedes et ekstra 4-vognstogsæt. I alt er der således leveret 136 togsæt, hvoraf de 105 er 8-vognstogsæt og de 31 er 4-vognstogsæt.

Togsættet 
Hele togsættet er videoovervåget for at begrænse hærværk og øge tryghedsfornemmelsen hos passagerer og personale. Togene accelererer hurtigt og støjsvagt, og opleves generelt som meget komfortable og lyse tog. Tophastigheden er 120 km/t, dog ikke omkring indre by og på Hareskovbanen. På Ringbanen er strækningshastigheden 80 km/t.

På grund af deres buttede facon har togsættene blandt togentusiaster fået øgenavnene Madkasserne, perronknuseren, bobletog og Hamsteren/Dværghamsteren – formentlig bestemt af vognantallet, otte eller fire.

De fire vogntyper er:
 SE 4101-4131 = Førerrum, stillekupé, flexrum og to bogier
 SF 4301-4331 = Motorvogn med strømaftager, en bogie
 SG 4501-4531 = Mellemvogn, en bogie
 SH 4701-4731 = Førervogn med traktionscontainer (vekselretter), en bogie

4. generations-S-toget er mere energiøkonomisk end sine forgængere, idet det er udstyret med såkaldt regenerativ bremsning. Det betyder, at toget kan bremse elektrisk, hvor den producerede energi enten bruges af toget selv eller sendes ud i køreledningen til brug for andre tog. Hvis toget ikke havde regenerative bremser, ville det betyde, at der skulle indkøbes ca. 40 % mere el fra elselskabet.

Det er primært den elektriske bremse, der bruges, men derudover har toget også hydrauliske bremser.

Eksterne henvisninger 

 Litra SE på dsb.dk
 4. generation af S-tog

Noter 

SE
SE
SE
SE
SE
Guldpladerne

Guldpladerne er en betegnelse for nogle metalplader, hvorpå Mormons Bog, ifølge trossamfundene tilhørende mormonismen, var skrevet. Guldpladerne blev ifølge grundlæggeren af mormonismen, Joseph Smith, skrevet af kristne profeter som levede i Nord- og Sydamerika fra 600 f.kr. til 400 e.kr.

Da Joseph Smith var 21 år gammel, fik han guldpladerne af en engel (moroni), som bød ham oversætte dem til engelsk. Det gjorde Joseph Smith med guddommelig hjælp, Urim og Tummim og vha. en seersten som han puttede i en hat. Englen viste ham, hvor pladerne havde ligget skjult i 1.200 år, nemlig i en høj nær Joseph Smiths hjem (Cumorahøjen) i byen Palmyra i staten New York i USA.
Ikke alle plader måtte oversættes, idet de fleste var forseglede. Resten indeholdt de tekster, som i dag udgør Mormons Bog, samt 116 sider som forsvandt.

Efter endt oversættelse skulle Joseph Smith aflevere guldpladerne til den engel, som han fik dem fra. Før det skete, fik tre vidner lov til at se og røre pladerne og otte andre lov til at se dem, de fleste af dem var beslægtede med Joseph Smith og mange af dem forlod mormonbevægelsen, dog fastholdt de fleste, at de havde set pladerne. Martin Harris, som var en af de 3 vidner, sagde dog at han kun havde set pladerne med sine åndelige øjne. 

For medlemmer af de forskellige mormonsekter er historien om guldpladerne af helt central betydning for deres tro.

Referencer

Eksterne henvisninger 
Om Guldpladerne på mormon.dk 

Mormonismen
Hellige skrifter
Klaus Larsen

Klaus Larsen (født 22. oktober 1981) er en dansk fodboldspiller, der repræsenterer Otterup Bold- og Idrætsklub. Klaus Larsens foretrukne placering på banen er som forreste angriber. Hans styrker på banen er, at han er stærk teknisk og har et godt målinstinkt.

Klubkarriere 
Klaus Larsen har spillet i Otterup Bold- og Idrætsklub siden han var lilleput spiller. Han er den eneste på Otterups nuværende A-hold som har spillet alle sine kampe iført den blå-stribede Otterup trøje.

Klaus Larsen har gennem sin tid som Otterup spiller fået tilbud fra klubber som ønskede hans kvaliteter, men han har aldrig fundet disse interessante nok, og spiller derfor stadigvæk i sin hjerteblodsklub Otterup B&IK. Noget af efterspørgslen kom fra de store fynske klubber FC Fyn & Odense Boldklub.

Fodboldspillere fra Danmark
Stephen Hillenburg

Stephen McDannell Hillenburg (født 21. august 1961, død 26. november 2018) var en amerikansk marinbiolog og animator, og skaberen af serien SvampeBob Firkant. Serien er den femte længst-kørende Amerikanske animerede serie nogensinde.

Hillenburg er født i Lawton (Oklahoma) og som barn blev han fascineret af havet og udviklede sideløbende en interesse for kunst. I 1989 blev han optaget på California Instiute of the Arts for at starte en karriere som animator. Nickelodeon tilbød ham efterfølgende et job på den daværende animerede tv-serie Rocko's Modern Life, som resultatet af det arbejde han havde lavet som studerende.

I 1994 begyndte Hillenburg at skabe det koncept og de karakterer som senere hen blev til den animerede tv-serie SvampeBob Firkant. Serien havde premiere i 1999 og har været sendt siden da.

I 2017 blev Hillenburg diagnostiseret med sygdommen Amyotrofisk lateral sklerose (ALS), men udtalte at han ville fortsætte sit arbejde med tv-serien. Hillenburg døde den 26. november 2018 i en alder af 57 år grundet komplikationer af hans sygdom.

Eksterne henvisninger 

 

Animatorer fra USA
Charles Edward Jones

Charles Edward Jones (4. november 1952 – 11. september 2001) var amerikansk officer i United States Air Force, computerprogrammør, og astronaut.

Jones blev født i Clinton, Indiana, og blev uddannet fra Wichita High School East i 1970. Han modtog en bachelorgrad i 1974. Han gik ind i Manned Spaceflight Engineer-programmet i 1982, og skulle have været om bord på STS-71-B i december 1986, men missionen blev aflyst efter Challenger-ulykken i januar 1986. Han forlod programmet i 1987.

Edward Jones blev dræbt i en alder af 48 år under angrebene den 11. september 2001 om bord på American Airlines' flynummer 11, der styrtede ind i World Trade Center i New York.

Eksterne henvisninger 

Astronauter fra USA
Officerer fra USA
Ofre for terrorangrebet 11. september 2001
Omkomne ved flyulykker
Carolyn Beug

Carolyn Ann Mayer-Beug (11. december 1952 – 11. september 2001) var amerikansk filmskaber og videoproducent.

Carolyn Beug blev dræbt i en alder af 48 år, under angrebene den 11. september 2001, om bord på American Airlines' flynummer 11, der styrtede ind i World Trade Center i New York. Hun vandt en pris for at have lavet musikvideoen til Van Halen's sang Right Now. Ved hendes død, var hun i gang med at arbejde på en børnebog om Noahs Ark, der skulle fortælle fra Noahs kones synspunkt. Om bord på flyet var hendens mor, Mary Alice Wahlström, som ligeledes blev dræbt.

Ud over sit arbejde som videoproducent, instruerede hun tre musikvideoer for countrysangeren Dwight Yoakam.

Eksterne henvisninger 

 

Filmproducere fra USA
Ofre for terrorangrebet 11. september 2001
Omkomne ved flyulykker
Filmfolk fra USA
STS-46

STS-46 (Space Transportation System-46) var rumfærgen Atlantis 12. rumfærge-mission. Den blev opsendt d. 31. juli 1992 og vendte tilbage d. 8. august 1992.

Missionens primære nyttelast var ESAs European Retrievable Carrier (EURECA) og Tethered Satellite System (TSS), sidstnævnte lavet i samarbejde mellem NASA og det italienske det rumargentur 'Agenzia Spaziale Italiana (ISA).
Hovedartikler:

Besætning 
   Loren Shriver (kaptajn)
   Andrew Allen (pilot)
   Jeffrey Hoffman (1. missionsspecialist)
   Franklin Chang-Diaz (2. missionsspecialist)
   Claude Nicollier (3. missionsspecialist) ESA
   Marsha Ivins (4. missionsspecialis)
   Franco Malerba (nyttelast-specialist) ISA

Missionen 
Missionen medbragte følgende nyttelast:
 European Retrievable Carrier (EURECA)
 Tethered Satellite System (TSS)
 Evaluation of Oxygen Integration with Materials/Thermal Management Processes (EOIM-III/TEMP 2A-3)
 Consortium for Materials Development in Space Complex Autonomous Payload (CONCAP II and CONCAP III)
 IMAX Cargo Bay Camera (ICBC)
 Limited Duration Space Environment Candidate Materials Exposure (LDCE)
 Air Force Maui Optical Site (AMOS)
 Pituitary Growth Hormone Cell Function (PHCF)
 Ultraviolet Plume Instrument (UVPI).

Eksterne henvisninger 

 STS-46 NASA 
 STS-46  NASA KSC 

Rumfærgeprogrammet
Paul Hagemann

Paul Hagemann (født 6. februar 1882 i København, død 11. september 1967) var en dansk grosserer, bankier og amatørfløjtenist, bror til Gunnar Aage Hagemann.

Hagemann var søn af gehejmekonferensråd Gustav Adolph Hagemann og hustru Mathilde f. Bruun. Han blev student fra Østersøgades Gymnasium 1900, cand.polit. fra Københavns Universitet 1905 og studerede musik (fløjte) i Paris 1902-03. Han var assistent i Privatbanken 1905-07, ansat i banker i Paris, London og Berlin 1908-10, sekre­tær i Privatbanken 1910-15 og indehaver af firmaet Fr. & Ed. Gotschalk fra 1916. Hagemann var en af gullaschbaronerne omkring 1. verdenskrig, og i 1918 lod han arkitekten Carl Brummer tegne sig et palæ på Grønningen i København. Bygningen er nu Finlands ambassade.

Han var formand for bestyrelsen for A/S Dansk-Norsk Dampskibsselskab, med­lem af bestyrelsen for A/S Øresund's chemiske Fabriker, for Dansk Skovindustri A/S og for Kammermusikforeningen.

Han blev gift 10. september 1907 med Elisabeth Gammeltoft (2. november 1886 i København – 1925), datter af konferensråd Carl Gammeltoft og hu­stru Henriette Marie f. Herforth. Sønnen John Hagemann var også bankier.

Paul Hagemann studerede tværfløjte hos blandt andre Paul Taffanel og Adolphe Hennebains og fungerede som fløjtenist i bl.a. Københavns Blæserkvintet, hvori han blev afløst af Holger Gilbert-Jespersen. Flere komponister tilegnede værker til Hagemann, heriblandt Paul Hindemith (Acht Stücke og Kanonische Sonatine for 2 Flutes opus 31/3), Joseph Lauber (4 danses médiévales op. 45 og Werke für Flöte Solo op. 47, 49, 51), J.P.E. Hartmann (fløjtesonate) og Carl Nielsen (fløjtekoncert – dog videregivet til Gilbert-Jespersen idet den fulgte blæserkvintetten).

Kilder 
 Kraks Blå Bog 1949

Referencer 

Bankierer fra Danmark
Danskere i 1900-tallet
Økonomer fra Danmark
Fløjtenister fra Danmark
Personer i Kraks Blå Bog (afdøde)
Grosserere fra Danmark
Horndøla bro

Horndøla bro er navnet på to broer i den tidligere Hornindal kommune, nu i Volda  i Møre og Romsdal fylke i Norge. Broerne krydser floden Horndøla (Honndøla) ved gården Muldsvor. Den gamle bro er en 52 meter lang stenbro, som sandsynligvis blev bygget i perioden 1810-1813 til erstatning for en ældre bro af træ og sten. Horndøla bro blev ombygget i 1937 med en 5 meter bred betonplade over bropillerne. I 1971 blev der bygget en ny bro på stedet lige syd for den gamle. Den nye bro er en del af riksvej 60. Gamle Horndøla bro blev restaureret af Statens vegvesen i 1993/94.

Kilde
Sogn og Fjordane Fylkesarkiv: Honndøla bru

Broer i Vestland
Volda
Kimimaro Kaguya

Kimimaro er en fiktiv person fra Manga og Anime-serien "Naruto".
Han var det femte medlem af Sound Five, men blev ramt af en ukendt sygdom. så gruppen blev lavet om til Sound Four. De oprindelige fire blev tvunget til at acceptere ham som deres leder mod deres vilje. Kimimaro's evner oversteg dem alle til sammen.

Kimimaro var den eneste overlevende fra Kaguya klanen, der var en flok kamp glade barbarer. han er den eneste der har evnen til kekkei genkai, Shikotsumyaku, Kimimaro far, frygtede sin søns evner så meget at han låste ham inde i et bur det meste af sit liv, for kun at slippe ham ud når det blev nødvendig. Men Kaguya klanen blev udslettet, da de angreb Kirigakure, tilsyneladende uden en anden grund end ønsket om at dræbe. De undervurderede deres modstanders forsvar, og blev nedslagtet, med Kimimaro som den eneste overlevende.

Med ingen steder at gå hen blev Kimimaro fundet af Orochimaru, og blev ansat som en af hans mest loyale ninjaer. selvom Kimimaro tilhørte en klan, som elskede at dræbe, myrede var den mest magtfulde i denne klan Kimimaro. Selvom han ikke rigtig var voldelig, fordi han aldrig rigtig kendte til omverdenen. Så den eneste grund til at han kæmpede var fordi hans klan havde brug for ham til at gøre det. Men da han mødte Orochimaru, ændrede han sig til kun at tjene ham. Kimimaro blev udvalgt til at være en af Orochimaru's næste kroppe, primært på grund af den sjældne Kekkei Genkai han beherskede. Men Kimimaro blev desværre ramt af en ukendt sygdom, og dermed var han ikke længere en hensigtsmæssigt krop for Orochimaru. 

Kimimaro dør senere hen i kamp mod Gaara. Men svigter stadig ikke sin hersker Orochimaru. Selvom Orochimaru for længst har svigtet ham.

Figurer fra Naruto
Norangsfjorden

Norangsfjorden er en fjordarm af Hjørundfjorden i Ørsta kommune på Sunnmøre i Møre og Romsdal fylke i Norge. Den er 6,5 km lang og  største dybde er 296 m. 

Fjorden har indløb mellem Lekneset i nord og Stålbergneset i syd og går først nordøstover før den drejer sydøstover. Ved fjorden ligger de to bygder Urkebygda på nordsiden af fjorden og Øyelandet ved fjordbunden.

Riksvej 655 går på øst- og nordsiden af fjorden. 

Fjorde i Møre og Romsdal
Stender (virksomhed)

Carl Stenders Kunstforlag A/S var et dansk forlag, der i dag indgår i en større svensk virksomhed. Firmaet udgiver i dag især kort, gavepapir og lignende, men også billedbøger og andre børnebøger

Virksomheden blev grundlagt i 1888 af Carl Stender (1862-1902) under meget beskedne former som handel en gros med billeder og kort. Firmaet blev omdannet til aktieselskab i 1899. Virksomheden omfattede tidligere kunst- og kortforlag, reproduktionsanstalt, lystrykkeri, bogtryk og kobbertryk samt bogbinderi. Alle disse virksomheder, som hører under forlaget, havde til huse i firmaets ejendom, Bernstorffsgade 23 i København, opført 1917. Samme år overtog kunstforlaget P. Ipsens Enke.

Forlaget Carl Stenders Kunstforlag blev i 1995 opkøbt af det svenske selskab Pictura, hvor det nu indgår i Pictura gruppen under navnet Stender Pictura A/S. I 2010 skiftede det navn til Pictura A/S og flyttede til Herlev.

Bestyrelsen bestod i 1950 af overretssagfører Johan Schrøder (f. 1888), overretssagfører Poul Groes (f. 1883), sagfører Erik Becker (f. 1895) og direktør Curt Stender. Administrerende direktør for begge virksomheder var fra 1946 Curt Stender (f. 1905).

Kilder 
 Danmarks ældste forretninger 1100-1911, Kraks Forlag 1950

Forlag fra Danmark
Danske virksomheder etableret i 1888
Ophørt i 1995
Tidligere virksomheder i København
Fotografer fra Danmark
Garner (Iowa)

Garner er en amerikansk by og administrativt centrum i det amerikanske county Hancock County, i staten Iowa. I 2000 havde byen et indbyggertal på .

Ekstern henvisning 
 Garners hjemmeside 

Byer i Iowa
New Madrid

New Madrid er en amerikansk by i New Madrid County, i staten Missouri. I 2000 havde byen et indbyggertal på .

Byer i Missouri